13. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ Αριθ.138059 της 10/28 Ιαν. 1955  Περί καθορισμού παραβόλου κρίσεως βιβλίων. Έχοντες υπ’ όψιν τας διατάξεις της παρ. 2 του άρθρ. 3 του Ν.Δ. 3068/9.10.54 «περί τρόπου κρίσεως και επιλογής σχολικών βιβλίων» αποφασίζομεν: Καθορίζομεν το υπό των συγγραφέων Σχολικών εν γένει βιβλίων Μέσης και Δημοτικής Εκπαιδεύσεως των βοηθητικών βιβλίων, Ελευθέρων Αναγνωσμάτων και πάσης φύσεως εντύπων κατατιθέμενον παράβολον εις τριάκοντα δραχμάς κατά τυπογραφικόν φύλλον. Εν περιπτώσει δε προσφυγής εις το Δευτεροβάθμιον Συμβούλιον οι αυτοί Συγγραφείς θα καταθέτωσι παράβολον εξήκοντα δραχμών κατά τυπογραφικόν φύλλον. Τα παράβολα ταύτα κατατίθενται εις το Ταμείον Γενικών Εσόδων Αθηνών και εισάγονται εις τον πρ/σμόν των εσόδων του Κράτους οικονομικού έτους 1954-55 υπό κεφ. 42 άρθρ. 4. Η απόδοσις τούτων εις τους κριτάς ενεργείται συμφώνως προς τας διατάξεις του Ν.Δ. 3068/1954. 